Lil Wayne

**Dwayne Michael Carter Jr.** (rođen 27. septembra 1982), poznatiji po umjetničkom imenu **Lil Wayne**, je američki reper, tekstopisac, producent i glumac. Sa devet godina Wayne se priključio diskografskoj kući Cash Money Records kao najmlađi član. Godine 1996. Wayne se pridružio grupi Hot Boys zajedno sa B.G.-em, Juvenileom i Turkom. Hot Boys su debitovali 1997. godine s albumom *Get It How U Live!*. Wayne je najveći dio uspjeha stekao albumom *Guerrilla Warfare* iz 1999. godine. Te godine objavio je i svoj debitantski album *Tha Block Is Hot* koji je prodan u preko milion primjeraka u SAD.

Njegova sljedeća dva albuma *Lights Out* iz 2000. godine i *500 Degreez* iz 2002. godine nisu bila toliko uspješna. Lil Wayne je postigao veću popularnost 2004. godine s albumom *Tha Carter* i singlom "Go D.J." koji se nalazi na albumu. Iste godine Wayne je sudjelovao na singlu "Soldier" grupe Destiny's Child. Godine 2005. Wayne je objavio nastavak albuma Tha Carter pod imenom *Tha Carter II*. U 2006. i 2007. godini Wayne je objavio nekoliko miks-traka i pojavio se na nekoliko popularnih hip-hop i R&B singlova.

Njegov najuspješniji album, *Tha Carter III* objavljen 2008. godine u prvoj sedmici je prodan u preko milion primjeraka u SAD. Album sadrži broj jedan singl "Lollipop", te je Wayne osvojio nagradu Grammy za najbolji rep album godine. Lil Wayne je 2010. godine objavio svoj rock album *Rebirth* koji je loše prihvaćen od strane kritičara. Album je na kraju osvojio zlatni certifikat. U martu 2010. Wayne je počeo služiti zatvorsku kaznu od osam mjeseci jer je 2007. godine optužen za posjedovanje oružja. Tokom boravka u zatvoru objavio je svoj osmi studijski album *I Am Not a Human Being* zajedno sa muzičarima iz diskografske kuće Young Money Entertainment.

Osnovao je 2005. godine vlastitu diskografsku kuću pod nazivom Young Money Entertainment. Za diskografsku kuću potpisan ugovor imaju Nicki Minaj, Drake, Lil Twist, Shanell, Mack Maine, Tyga i Cory Gunz. Osim što je muzičar, Lil Wayne je i glumac. Glumio je u filmovima kao što su Hurricane Season i Piranha 3D. U karijeri Wayne je bio nominiran za deset Grammyja od kojih je osvojio četiri. U SAD-u je prodao preko 15 miliona albuma, a u svijetu 25 miliona.

## Raniji život 
### Djetinjstvo 
Lil Wayne je rođen kao Dwayne Michael Carter, Jr., 27. septembra 1982. godine. Odrastao je u Hollygroveu, susjedstvu New Orleansa, Louisiane. Majka mu je bila kuharica, a imala je 19 godina kada ga je rodila. Roditelji su mu se razveli kad je imao dvije godine, a otac mu je trajno napustio porodicu. Carter je pohađao osnovnu školu Lafayette, te kasnije srednju školu Eleanor McMain gdje je pohađao dramsku sekciju.

### Počeci karijere 
Svoju prvu rep pjesmu je napisao u dobi od osam godina. U ljeto 1991. godine, upoznao je Bryana Williamsa, repera i vlasnika diskografske kuće Cash Money Records. Carter je za Williamsa pjevao na njegovoj telefonskoj sekretarici, te mu je kasnije bio mentor i uključio ga u snimanje pjesama za *Cash Money Records*. Svoju prvu pjesmu je snimio kao suradnju s reperom B.G.-em na albumu *True Story*. Tada je Carter imao 11, a B.G. 14 godina. Kad je Carter napunio 13 godina, slučajno se upucao pištoljem kalibra .44, a metak je završio pet centimetara od srca. U srednjoj školi Carter je bio pohvalan učenik, ali ju je napustio da bi se mogao više posvetiti muzičkoj karijeri.

## Diskografija 
mini|desno|Opći marketinški logotip Lil Wayne, u koristi od 2010.

**Tha Block Is Hot* (1999.)
**Lights Out* (2000.)
**500 Degreez* (2002.)
**Tha Carter* (2004.)
**Tha Carter II* (2005.)
**Tha Carter III* (2008.)
**Rebirth* (2010.)
**I Am Not a Human Being* (2010.)
**Tha Carter IV* (2011.)

## Filmografija
## Vanjski linkovi
*


Kategorija:Rođeni 1982.
Kategorija:Živi ljudi
Kategorija:Američki muzičari
Kategorija:Američki glumci
Kategorija:Biografije, New Orleans